CELEX: 62009CN0547
Language: fi
Date: 2009-12-28 00:00:00
Title: Asia C-547/09: Ennakkoratkaisupyyntö, jonka Oberlandesgericht Innsbruck (Itävalta) on esittänyt 28.12.2009 — Pensionsversicherungsanstalt v. Andrea Schwab

17.4.2010   
            
            
               FI
            
            
               Euroopan unionin virallinen lehti
            
            
               C 100/14
            
         Ennakkoratkaisupyyntö, jonka Oberlandesgericht Innsbruck (Itävalta) on esittänyt 28.12.2009 — Pensionsversicherungsanstalt v. Andrea Schwab
   (Asia C-547/09)
   2010/C 100/22
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Innsbruck
   
      Pääasian asianosaiset
   
   
      Kantaja: Pensionsversicherungsanstalt
   
      Vastaaja: Andrea Schwab
   
      Ennakkoratkaisukysymykset
   
   
               1)
            
            
               Onko direktiivin 76/207/ETY, sellaisena kuin se on muutettuna direktiivillä 2002/73/ETY (1), 2 artiklan 2 kohdan ensimmäistä luetelmakohtaa ja 3 artiklan 1 kohdan c alakohtaa ja direktiivin 2006/54/ETY (2) 2 artiklan 1 kohdan a ja b alakohtaa ja 14 artiklan 1 kohdan c alakohtaa tulkittava siten, että julkisen eläkevakuutuslaitoksen toimesta tapahtuva välitön syrjintä sukupuolen perusteella (palveluksessa olevan naispuolisen lääkärin irtisanominen/palvelussuhteen lakkauttaminen) voidaan oikeuttaa?
            
         
               2)
            
            
               Onko direktiivin 97/80/ETY (3) 4 artiklan 1 kohtaa ja direktiivin 2006/54/EY 19 artiklan 1 kohtaa — ja mahdollisesti direktiivin 76/207/ETY, sellaisena kuin se on muutettuna direktiivillä 2002/73/EY, 2 artiklan 2 kohdan toista luetelmakohtaa ja direktiivin 2006/54/EY 2 artiklan 1 kohdan b alakohtaa tai 2 artiklan 2 kohdan a alakohtaa luettuna yhdessä direktiivin 2000/78/EY (4) 6 artiklan 1 kohdan kanssa — tulkittava siten, että ne ovat esteenä kansalliselle lainsäädännölle, jonka mukaan muun muassa sukupuoleen perustuvasta syrjinnästä johtuvien irtisanomisten ja palvelussuhteen lakkauttamisten riitauttamiskanteita käsiteltäessä ei saada suorittaa sosiaalisia tekijöitä koskevaa vertailua tai intressivertailua, vaan niiden yhteydessä saadaan ainoastaan arvioida näyttöä siitä, oliko irtisanomisen/palvelussuhteen lakkauttamisen pääasiallisena syynä sukupuoleen perustuva syrjintä vai joku muu työnantajan väittämä ja yksilöimä tätä painavampi syy?
            
         
      (1)  Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annettu neuvoston direktiivi 76/207/ETY, EYVL L 39, s. 40
   
      (2)  Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annettu Euroopan parlamentin ja neuvoston direktiivi 2006/54/ETY, (uudelleenlaadittu toisinto) EYVL L 204, s. 23
   
      (3)  Todistustaakasta sukupuoleen perustuvissa syrjintätapauksissa 15.12.1997 annettu neuvoston direktiivi 97/80/ETY, EYVL 1998, s. L 14, s. 6
   
   
      (4)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY, EYVL L 303, s. 16